Diari Oficial de la Generalitat Valenciana


Sumari del DOGV 9487, del 12-12-2022 (2022/11604)

RESOLUCIÓ de 23 de novembre de 2022, de la Presidència de la Generalitat, per la qual es determina la manera d'exercir les funcions reservades al personal d'Administració local amb habilitació de caràcter nacional en el lloc eximit de secretaria de la Mancomunitat de la Bonaigua.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/11129


Data del document
:   23-11-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 23 de novembre de 2022, de la Presidència de la Generalitat, per la qual es determina la manera d'exercir les funcions reservades al personal d'Administració local amb habilitació de caràcter nacional en el lloc eximit de secretaria de la Mancomunitat de la Bonaigua. [2022/11843]  
La Junta de la Mancomunitat de la Bonaigua, en sessió ordinària celebrada el dia 6 de setembre de 2022, va acordar sol·licitar a la Direcció General d'Administració Local la modificació del sistema de provisió del lloc de treball de Secretaria de la Mancomunitat de la Bonaigua, eximit per Ordre de 12 d'agost de 1999, de la Conselleria de Justícia i Administracions Públiques, i modificat el seu sistema de provisió per Resolució de 5 d'agost de 2015, de la Presidència de la Generalitat, concretant-se que el sistema triat a aquest efecte és l'acumulació de funcions a un funcionari amb habilitació de caràcter nacional.  
La Diputació Provincial d'Alacant informa favorablement aquest acord de modificació del sistema de provisió del lloc de treball de Secretaria de la Mancomunitat de la Bonaigua mitjançant acord aprovat en la sessió ordinària del Ple de data 9 de novembre de 2022.  
Vistos els antecedents indicats, i en virtut del que es disposa en els articles 164.1 i 170 de la llei 8/2010, de 23 de juny, de la Generalitat, de règim local de la Comunitat Valenciana; en l'article 10 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 11 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV, 21.02.2022), resolc:  
  
  
Les funcions reservades al personal d'administració local amb habilitació de caràcter nacional en el lloc de treball eximit de Secretaria de la Mancomunitat de la Bonaigua, s'exerciran mitjançant el sistema d'acumulació a una altra secretaria.  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 23 de novembre de 2022.- El president de la Generalitat, p. d. (R 17.02.2022, DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.